Giæver stod for manus og regi til filmen fra 2023 om Alta-konflikten på 1970- og 1980-tallet og motstanden mot byggingen av et vannkraftverk i Altaelva i Finnmark. For filmen vant han Amandaprisen 2023 i klassen beste regi, mens filmen ble kåret til beste norske kinofilm og Gard Emil Elvenes vant klassen for beste mannlige birolle. I tillegg var Giæver nominert i klassen for beste manus og filmen fikk totalt åtte nominasjoner.